ทองปิดร่วง 13.3 ดอลล์
สัญญาทองคำตลาดนิวยอร์กปิดร่วงลงต่อเนื่องหลัง นักลงทุนหันซื้อสินทรัพย์เสี่ยง
26 ม.ค. 2556

สัญญาทองคำตลาดนิวยอร์กปิดร่วงลงต่อเนื่องหลัง นักลงทุนหันซื้อสินทรัพย์เสี่ยง
สัญญาทองคำตลาด COMEX (Commodity Exchange) ส่งมอบเดือนก.พ.ร่วงลง 13.30 ดอลลาร์ หรือ 0.8% ปิดที่ 1,656.60 ดอลลาร์/ออนซ์ หลังจากที่ร่วงลง 1% เมื่อวันพฤหัสบดี ส่งผลให้ตลอดทั้งสัปดาห์ สัญญาทองคำปรับตัวลดลง 1.8% และลดลงแล้ว 1.2% ตั้งแต่ต้นปีนี้
นักวิเคราะห์กล่าวว่า แรงเทขายเมื่อวันศุกร์เป็นผลมาจากนักลงทุนรายย่อยได้ส่งคำสั่งซื้อเข้ามาในตลาดเป็นจำนวนมาก ในขณะที่หุ้นสหรัฐที่เดินหน้าอย่างต่อเนื่องได้ดึงดูดแรงซื้อออกจากตลาดทองคำ เนื่องจากนักลงทุนมีความเชื่อมั่นในการลงทุนในสินทรัพย์เสี่ยงมากขึ้น โดยดัชนี S&amp;P 500 ปิดที่เหนือระดับ 1,500 ได้เป็นครั้งแรกนับตั้งแต่เดือนธ.ค.2550